וולנובאחה

וולנובאחה (אוקראינית: Волнова́ха, רוסית: Волнова́ха) היא עיירה באוקראינה המשמשת כמרכז האדמיניסטרטיבי של מחוז וולנובאחה, אחד מ-33 מחוזות המשנה של מחוז דונצק במזרח אוקראינה. תחנת הרכבת של העיירה מהווה מרכז תחבורתי חשוב עבור קו הרכבת היבשתי היחיד המקשר בין רוסיה לקרים, המתחבר גם לעיר מריופול.

לפני הפלישה הרוסית לאוקראינה ב-2022, אוכלוסיית העיירה מנתה 21,166 תושבים.<ref></ref>

במהלך הפלישה, שהתפתחה בהמשך למלחמת אוקראינה-רוסיה, חלקים ניכרים מהעיירה נחרבו וניזוקו קשות, ובמספר דיווחים העיירה כולה תוארה כהרוסה.<ref name=":0">Diana Hodali, [https://www.dw.com/en/mariupol-and-volnovakha-besieged-cities-appeal-for-help/g-61027150 Mariupol and Volnovakha: Besieged cities appeal for help], Deutsche Welle (March 5, 2022).</ref> ב-12 במרץ 2022, מושל מחוז דונצק פבלו קירילנקו הצהיר כי העיירה נהרסה כליל בעקבות הלחימה.<ref></ref><ref></ref>

== היסטוריה ==
=== מלחמת העולם ה -2 ===
במהלך מלחמת העולם השנייה התקיימו באזור וולנובאחה קרבות משמעותיים בין הוורמאכט לכוחות הצבא האדום, במהלך החודשים אוגוסט וספטמבר 1943.<ref></ref><ref name=":2"></ref> לאחר תום הקרבות, מספר יחידות סובייטיות זכו לתוארי כבוד הודות לעמידתם כנגד הפולשים. <ref></ref><ref name=":2" />

=== הסכסוך האוקראיני-רוסי (2014 ואילך) ===

בתאריך 13 בינואר 2015, לאחר פרוץ המלחמה בדונבאס, נהרגו 12 אזרחים ו-18 נפצעו במהלך תקיפה של אוטובוס נוסעים במחסום בבוחאס, עיירה צפונית-מזרחית לוולנובאחה.<ref></ref> <ref></ref> <ref></ref> אנדרטה לזכר ההרוגים בפיגוע נחנכה במקום ב-13 בינואר 2017.<ref></ref>

לאחר תחילתה של הפלישה הרוסית לאוקראינה ב-2022, כוחות רוסים פתחו בהפצצות שטח על אזור וולנובאחה, לרבות אזורים בהם מתגוררת אוכלוסייה אזרחית.<ref></ref><ref>Yaroslav Trofimov, [https://www.wsj.com/articles/ukraine-and-russia-agree-to-open-corridors-for-civilians-to-evacuate-mariupol-11646470358 Ukraine, Russia Agreement on Evacuating Mariupol Civilians Collapses], Wall Street Journal (March 5, 2022).</ref> טקטיקה זו תואמת את השיטות בהן השתמשה רוסיה בעבר על מטרות אזרחיות בסוריה,<ref name="Graham-Harrison">Emma Graham-Harrison & Isobel Koshiw, [https://www.theguardian.com/world/2022/mar/04/ninety-per-cent-of-houses-are-damaged-thousands-trapped-in-ukraines-small-towns '90% of houses are damaged': Russia's Syria-honed tactics lay waste Ukraine towns], The Guardian (March 4, 2022).</ref> והובילו למשבר הומניטרי חריף בוולנובאחה, ולהרס כמעט מלא של העיירה בתחילת חודש מרץ,<ref></ref> <ref></ref> <ref></ref> כאשר כ-90% מהבניינים בה ניזוקו או נהרסו.<ref name="Graham-Harrison1"></ref> התושבים ששרדו נותקו ממזון, מים וחשמל, וגופות שלא נקברו התפזרו ברחובות העיירה.<ref name="Graham-Harrison" />

ב-11 במרץ, רוסיה טענה כי כוחות הרפובליקה העממית של דונצק כבשו את וולנובאחה.<ref></ref>

ב-12 במרץ, פבלו קירילנקו, מושל מחוז דונצק, הצהיר כי העיירה נהרסה לחלוטין ולמעשה חדלה להתקיים, אך הלחימה נמשכה שם כדי למנוע מהכוחות הרוסים להמשיך ולהתקדם. <ref></ref> <ref></ref> Euronews דיווחה כי חלק ניכר מהעיירה הושמד לחלוטין במהלך הקרבות.<ref name=":1"></ref>

== דמוגרפיה ==
העיירה מנתה 24,647 תושבים בשנת 2001. 52.9% מהאוכלוסייה הם ממוצא אוקראיני אתני, כאשר הרוסים מהווים 24.2% מהאוכלוסייה, 20% הם ממוצא יווני ו-0.7% הם ממוצא בלארוסי.<ref></ref>

== גלריה ==
<gallery mode="packed" heights="120">
Пам'ятник воїнам-визволителям, танкістам.JPG|אנדרטת שחרור מלחמת העולם השנייה
Чапаев.JPG|אנדרטת ואסילי צ'פאייב
Volnovaha train station.JPG|ממוזער|תחנת הרכבת וולנובאחה
</gallery>

== קישורים חיצוניים ==
* 

* ynet וסוכנויות הידיעות, [https://www.ynet.co.il/news/article/skem576bc העיירה שנחרבה, המשוריינים הרוסיים שהושמדו: כך זה נראה], באתר ynet, 15 במרץ 2022

==הערות שוליים==

קטגוריה:ערים שנהרסו
קטגוריה:מחוז דונצק: ערים
קטגוריה:יישובים שהוקמו ב-1881